CELEX: 32010R0671
Language: da
Date: 2010-07-13 00:00:00
Title: Rådets forordning (EU) nr. 671/2010 af 13. juli 2010 om ændring af forordning (EF) nr. 2866/98 med hensyn til euro-omregningskursen for Estland

28.7.2010   
            
            
               DA
            
            
               Den Europæiske Unions Tidende
            
            
               L 196/4
            
         RÅDETS FORORDNING (EU) Nr. 671/2010
   af 13. juli 2010
   om ændring af forordning (EF) nr. 2866/98 med hensyn til euro-omregningskursen for Estland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 140, stk. 3,
   under henvisning til forslag fra Europa-Kommissionen,
   under henvisning til udtalelse fra Den Europæiske Centralbank (1), og
   ud fra følgende betragtninger:
   
               (1)
            
            
               Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen (2), fastsætter omregningskurserne fra og med den 1. januar 1999.
            
         
               (2)
            
            
               I henhold til artikel 4 i tiltrædelsesakten fra 2003 er Estland en medlemsstat med dispensation som defineret i artikel 139, stk. 1, i traktaten om Den Europæiske Unions funktionsmåde (i det følgende benævnt »traktaten«).
            
         
               (3)
            
            
               I henhold til Rådets afgørelse 2010/416/EU af 13. juli 2010 i henhold til traktatens artikel 140, stk. 2, om Estlands indførelse af euroen den 1. januar 2011 (3) opfylder Estland de nødvendige betingelser for indførelse af euroen, og dispensationen til fordel for Estland ophæves med virkning fra den 1. januar 2011.
            
         
               (4)
            
            
               Indførelsen af euroen i Estland er betinget af, at der vedtages en omregningskurs mellem euroen og den estiske kroon. Denne omregningskurs fastsættes til 15,6466 estiske kroon pr. 1 euro, hvilket svarer til den nuværende centralkurs for kroon i valutakursmekanismen (ERM II).
            
         
               (5)
            
            
               Forordning (EF) nr. 2866/98 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I artikel 1 i forordning (EF) nr. 2866/98 indsættes følgende linje mellem omregningskurserne for den tyske mark og den græske drakme:
   
      »= 15,6466 estiske kroon«.
   
   Artikel 2
   Denne forordning træder i kraft den 1. januar 2011.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. juli 2010.
      
         
            På Rådets vegne
         
         D. REYNDERS
         
            Formand
         
      
   
   
      (1)  Udtalelse af 5.7.2010 (endnu ikke offentliggjort i EUT).
   
      (2)  EFT L 359 af 31.12.1998, s. 1.
   
      (3)  Se side 24 i denne EUT.